open-index/open-wikipedia-markdown huggingface dataset:
देबी राय

**देबी राय** (४-८-१९४०) (দেবী রায়)बांग्ला भाषा के प्रख्यात कवि एवम अनुवादक हैं। **भुखी पीढी (हंगरि जेनरेशन)** के प्रतिष्ठातायों में वह प्रधान हैं एवम आन्दोलनके बुलेटिन के सम्पादक रहे हैं। उन्होनें तिस से भी ज्यादा कवितापुस्तके लिखें। बांग्ला आधुनिक कविता के वह प्रथम निम्नबर्ग के कवि हैं।

## कृतियां

* उन्माद शहर
* कोलकाता ओ आमि
* मानुष मानुष
* साम्प्रतिक तिनजन
* देबी रायेर कविता
* भ्रुकुटिर बिरुद्धे एका
* एइ सेइ तोमार देश
* पुतुल नाचेर गान
* सर्बहारा तबु अहंकार
* भारतवर्ष तोमाय खुँजचे
* आगुनेर गान
* २१शे फेब्रुयारि
* निर्बाचितो कविता

## सन्दर्भ

* देबी राय आलोचनसमग्र। सम्पादक: स्वराज सेनगुप्ता। रेनेसँस पाबलिशर्स, कोलकाता। (२००४)
* कविता: साठ-सत्तर' सम्पादक: परेश मन्डल, मृत्युंजय सेन, उत्तम दाश। महादिगन्ह्तो पाबलिशार्स, कोलकाता ७०० १४४। (१९८२)
* हंगरि श्रुती ओ शास्त्रविरोधी आन्दोलन। डक्टर उत्तम दाश। महादिगन्तो पाब्लिशार्स, कोलकाता ७०० १४४। (१९८६)
* क्षुधितो प्रजन्मो ओ अन्यानो प्रबन्धो। डक्टर उत्तम दाश। महादिगन्तो पाबलिशार्स, कोलकाता ७०० १४४। (१९९५)
* एकालेर गद्यो पोद्यो आन्दोलोनेर दलिल। अध्यापक सत्य गुहा। अधुना, कोलकाता। (१९७०)
* युवयन्त्रणा ओ साहित्य। अलोकरंजन दाशगुप्ता। बसुमति, कोलकाता (१९६८)
* कृत्तिबास। सम्पादक:सुनील गंगोपाध्याय। कोलकाता (१९६६)
* हांरि किंबदन्ती। मलय रायचौधुरी। दे बुक स्टोर, कोलकाता। (१९९४)
* हवा ४९ हांरि आन्दोलन संख्या। सम्पादक: समीर रायचौधुरी, कोलकाता ७०० ०७०। (२००६)
* उत्तरप्रवासी। सम्पादक: गजेन्द्रो कुमार घोष। गुटेनबर्ग, सुइडेन। (१९८६)
* वन तुलसी का गन्ध। फणीश्वर नाथ 'रेणु'। राजकमल प्रकाशन, दिल्लि। (१९८८)
* साल्टेड फेदर्स। सम्पादक: डिक बाकेन। ओहाओ, अमरिका। (१९६७)
* इन्ट्रेपिड। सम्पादक: एलेन डि लोच। निउ यार्क। (१९६७)

## इन्हें भी देखें

* भुखी पीढी (हंगरी जेनरेशन)
* सुबिमल बसाक
* मलय रायचौधुरी
* फालगुनि राय
* बासुदेब दाशगुप्ता
* अनिल करनजय
* समीर रायचौधुरी
* शक्ति चट्टोपाध्याय
* विनय मजुमदार

## बाह्यसूत्र

* टाइम पत्रिकामें प्रकाशित खबर
* देबी राय सहित अन्य आंदोलनकारीयों का फोटोचित्र

श्रेणी:बांग्ला कवि
श्रेणी:बांग्ला साहित्यकार
श्रेणी:साहित्य
टीपू का बाघ

right|250px|thumb|टीपू का बाघ लंदन के विक्टोरिया और एल्बर्ट संग्रहालय मे कुंजीपटल के साथ।**टीपू सुल्तान का बाघ** एक १८वी शताब्दी का मशीनी कला का नमूना है, जो की मैसूर राज्य के पूर्व शासक टीपू सुल्तान की सम्पत्ती है। यह एक बाघ को बर्बरतापूर्ण तरीके से एक यूरोपीय सैनिक का वध करते हुए दर्शाता है – विशिष्ट रूप से एक ब्रिटिश ईस्ट इण्डिया कम्पनी के देशी सिपाही को। यह वर्तमान समय में लंदन के विक्टोरिया और एल्बर्ट संग्रहालय मे प्रदर्शित है।

## वर्णन
टीपू का बाघ मूल रूप से मैसूर राज्य में टीपू सुल्तान के लिए 1795 के आसपास बना था। टीपू सुल्तान ने पूर्ण तरीके से बाघ को अपने राज्य-प्रतीक के रूप में प्रयोग किया था, अपने ध्वज पर, अपने सैनिकों की वर्दी पर, बाघ रूपांकनों को अपने हथियारों पर और अपने महलों की सजावट पर।एक हत्थे को ऊपर-नीचे करने पर शेर में विभिन्न यंत्र काम करने लगते हैं। एक धौंकनी सैनिक के गले में लगी एक नली से हवा फेंकती है, जिससे एक रोने जैसी आवाज़ आती है। इससे ऐसा प्रतीत होता है के सिपाही दर्द से करहा रहा हो। हत्थे से धौंकनी से होते हुए एक यांत्रिक कड़ी द्वारा ‍‌‍‌जुडी हुई सैनिक कि बाईं बाह उठती और गिरती है। इससे उस नली का स्वरमान बदलता है। बाघ़ के सिर में लगा एक और यंत्र दो नालियों में हवा फेंकता है जिससे बाघ़ की दाहाड़ जैसी आवाज़ निकलती है। बाघ़ के पेट में हाथीदांत का बना एक छोटा कुंजीपटल छुपा है।

इसकी कुंजिओं को दबाने पर हवा ऑर्गन पईप्स की एक श्रृंखला से बाहर निकलती है। ऑर्गन की पीतल की बनी कुंजियों के विश्लेषण से यह पता चला है के वे स्थानीय निर्माण की थीं। टीपू सुलतान की राजसभा में फ़्रांसिसी शिल्पियों एवं अभ्यंताओं की मौजूदगी के कारण कई इतिहासकारों ने ये प्रस्तावित किया है के इस मशीन के बनने में फ़्रांसिसी योगदान भी था।

यह हो सकता है कि इसकी बनावट की प्रेरणा सर हेक्टर मनरो के बेटे ह्यू मनरो की मौत से मिली हो, जिन्होंने टीपू सुल्तान को एंग्लो-मैसूर जंग में हराया था और जो २२ दिसम्बर १७९२ को सौगोर द्वीप पर एक बाघ़ के हाथों मारे गए थे।

इस मशीन पर अंग्रेजों का कब्ज़ा तब हुआ जब उन्होंने चौथी एंग्लो-मैसूर जंग में टीपू सुल्तान की राजधानी स्रीरंगपटनम पर कब्ज़ा कर उन्हें ४ मई १७९९ को मौत के घाट उतारा।

## सन्दर्भ

## बाहरी कड़ियाँ

* टीपू का बाघ विक्टोरिया और अल्बर्ट संग्रहालय की वेबसाइट पर
* टीपू की जीवनी और मैसूर का इतिहास

श्रेणी:मैसूर राज्य
उर्वर अर्धचंद्र

thumb|उर्वर अर्धचंद्र का नक़्शा
**उर्वर अर्धचंद्र** (Fertile Crescent, फ़र्टाइल क्रॅसॅन्ट) मध्य पूर्व में स्थित एक क्षेत्र है। इस क्षेत्र में अपने आसपास के इलाक़ों की तुलना में धरती उपजाऊ है और सिंचाई के लिए पानी पार्यप्त है। उर्वर अर्धचंद्र के इलाक़े में इराक़ (विशेषकर दजला (टिगरिस) और फ़ुरात (इयुफ़्रेट्स) नदियों के बीच का क्षेत्र), दक्षिण-पश्चिमी ईरान का कुछ भाग, सीरिया, लेबनान, जॉर्डन और इज़राएल शामिल हैं। कभी-कभी मिस्र में नील नदी के इर्द-गिर्द के क्षेत्र को भी इसका हिस्सा माना जाता है।

कई इतिहासकारों का मानना था के मानवी सभ्यता सबसे पहले इसी क्षेत्र में जन्मी और कृषि का आविष्कार इसी क्षेत्र में हुआ। इस इलाक़े में कई फसलों के पौधे (जैसे के जौ, गेंहू, मटर, दालें, चने, वग़ैराह) जंगली उगते हुए मिलतें हैं। यहाँ मानव के काम आने वाले कई जानवर (जैसे गाय, बकरी, भेड़, सूअर) भी मिलते थे। इसलिए समझा जाता था के खेती-बाड़ी और पशु-पालन यहीं से शुरू हुआ। लेकिन अब माना जाता है के यह अन्य स्थानों पर भी स्वतन्त्र रूप से शुरू हुआ था। फिर भी यहाँ पर 9000 ईसा-पूर्व से मानव बस्तियाँ चली आ रही हैं, इसलिए यह सभ्यता के सब से प्राचीन केन्द्रों में गिना जाता है। नगरीकरण एक सुरक्षित कृषि आधार पर निर्भर करता है। हमें अवश्य ही ध्यान देना चाहिए कि उपजाऊ अर्धचंद्राकार क्षेत्र (Fertile Crescent; लेवांट से ईरान तक चापाकार आकृति में फैला क्षेत्र) के उत्तरी पहाड़ी इलाके बहुत पहले, करीब दस हजार से आठ हजार साल पूर्व, ही खेती और पशुपालन की शुरुआत के साक्षी रहे हैं। परंतु इन इलाकों में नगरों का विकास नहीं हुआ। नगरीय विकास के लिए लोगों को दक्षिणी मेसोपोटामिया के वृहत कछारी मैदानों में आना पड़ा। यह एक क्रमिक आन्दोलन था। सबसे पहले पहाड़ी इलाकों से आधुनिक बग़दाद के इलाके के उत्तरी कछारों में, फिर बड़े पैमाने पर आबादी का कछारी मैदानों के उत्तरी हिस्से से दक्षिणी कछारों की ओर प्रवास की शुरुआत प्रारंभिक-मध्य उरुक काल (4000- 3400 बीसीई) हुई लेकिन प्रभावी रूप से इसकी पहचान प्रौढ़ उरुक काल ( 3400-3200 बीसीई) में ही हुई.

## इन्हें भी देखें
* मध्य पूर्व

## सन्दर्भ

श्रेणी:मध्यपूर्व
श्रेणी:हिन्दी विकि डीवीडी परियोजना
श्रेणी:भूमध्य क्षेत्र का इतिहास
समीर रायचौधुरी

thumb|right|समीर रायचौधुरी
*समीर रायचौधुरी*' (१-११-१९३३) (সমীর রায়চৌধুরী) बांग्ला साहित्य के एक प्रमुख कवि, आलोचक, कहानीलेखक एवम दार्शनिक हैं। **भुखी पीढी** आन्दोलन के प्रथम मेनिफेस्टो घोषणाकारीयों में वह प्रधान थे। **हवा ४९** साहित्यपत्र के वह सम्पादक रहे हैं। उन्होनें अंग्रेजि भाषा में भी कविता एवम कहानियों के संकलन सम्पाद्न किये हैं। उनके लिखे **खुलजा सिमसिम** कहानी संकलन को **अधुनान्तिक** कहा गया है।
 
## कृतियां

* झर्णार पाशे शुये आचि (कविता)
* जानोयार (कविता)
* आमार भियेतनाम (कविता)
* मांसेर कस्तुरीकल्प (कविता)
* खुल जा सिमसिम (कहानियां)
* उत्तराधुनिकता 
* उत्तर-औपनिवेशिकता
* परमाप्रकृतिवाद
* पोस्टकालोनियल बेंगलि शार्ट स्टोरिज
* पोस्टकलोनियल बेगलि पोएट्रि

## सन्दर्भ
* **बोध** समीर रायचौधुरी संख्या (२००९)। सम्पादक: अरुणकुमार चट्टोपध्याय। रुपनरयणपुर, बर्धमान, पश्चिम बंगाल।
* **कालिमाटि** समीर रायचौधुरी संख्या (२०१०)। सम्पादक: काजल सेन। जमशेदपुर, झाडखण्ड।
* **समीर रायचौधुरी विश्लेष्ण** (२००८)। सम्पादक: अलोक गोस्वमी। गल्पविश्व पबलिशर्स, सिलिगुडि, पश्चिम बंगाल। विश्लेषकगण: रबीन्द्र गुहा, बासव दसगुप्ता, नसेर हुसैन, मुर्शिद अलि मन्डल, डक्टर नृसिंहमुरारी दे, सुजित सरकार, मौलिनाथ विश्वास, ठाकुरदास च्ट्टोपध्याय, धीमान चक्रवर्ती, पार्थ चट्टोपाध्याय, रामकृष्ण भट्टचार्जि, अशोक तांति एवम अलोक गोस्वमी।
* **वन तुलसी का गन्ध** (१९८४)। फणीश्वरनाथ 'रेणु'। राजकमल प्रकाशन, दिल्लि।
* **इनट्रेपिड** (१९६८)। सम्पादक: कार्ल वेसनार। बाफेलो, निउ यार्क, अमरिका।
* **साल्टेड फेदर्स (१९६७)। सम्पादक: डिक बाकेन। पोर्टलैन्ड, ओरेगन, अमरिका।
* **हंगरी, श्रुति एवम शास्त्रविरोधी आन्दोलन** (१९८६)। डक्टर उत्तम दाश, महादिगन्त पबलिशर्स, कोलकाता ७०० १४४।
* **सिटि लाइटस जर्नल''' (१९६३)। सम्पादक: लारेन्स फेरलिंघेट्टि। सन फ्रनसिसको, अमरिका।

## इन्हें भी देखें
* सुबिमल बसाक
* देबी राय
* मलय रायचौधुरी
* फालगुनि राय
* उतपलकुमार बसु
* शक्ति चट्टोपाध्याय
* सन्दीपन चट्टोपाध्याय
* अनिल करनजय
* सुभाष घोष
* बासुदेब दाशगुप्ता
* विनय मजुमदार
* भुखी पीढी (हंगरी जेनरेशन)

## बाह्यसूत्र

* टाइम पत्रिका में प्रकाशित खबर
* समीर तथा अन्य सदस्य के फोटोचित्र

श्रेणी:बांग्ला कवि
श्रेणी:बांग्ला साहित्यकार
श्रेणी:साहित्यिक आंदोलन
लोकोन पर्वत

इंडोनेशिया के सुलावेसी द्वीप के उत्तरी भाग में दो जुड़वां ज्वालामुखी **लोकोन पर्वत** और एम्पुंग पर्वत स्थित हैं, जो एक दूसरे से सिर्फ 2.2&nbsp;किमी दूर हैं। दोनो का उद्भव तोंदानो के मैदान से होता है और दोनो ही सुलावेसी के सक्रिय ज्वालामुखी हैं। मानदो, इनसे लगभग 10 किमी की दूरी पर स्थित है। 

14 जुलाई 2011 की मध्यरात्रि को इसके फटने से करीब पांच हजार फीट की ऊंचाई तक गर्म लावा और उससे निकली राख वायुमंडल में फैल गई थी और जिसके कारण हजारों लोगों को यह स्थान छोड़ने पर बाध्य होना पड़ा।
## सन्दर्भ

श्रेणी:इंडोनेशिया के ज्वालामुखी
बासूदेब दासगुप्ता

बासुदेब दासगुप्ता (३१-१२-१९३८---३१-८-२००५) बांग्ला सहित्य के **भुखी पीढी** आन्दोलन के प्रख्यात कहानीकार एवम उपन्यास लेखक थे। १९६५ में प्रकाशित उनके **रन्धनशाला** कहानी को बंग्ला साहित्य का क्लासिक माना जाता है।

## सन्दर्भ
श्रेणी:बांग्ला साहित्यकार
श्रेणी:1938 में जन्मे लोग
श्रेणी:2005 में निधन
मानदो

**मानदो**, इंडोनेशिया के उत्तरी सुलावेसी प्रांत की राजधानी है। मानदो, मानदो की खाड़ी में स्थित है और चारों ओर से पहाड़ियों से घिरा हुआ है। शहर की जनसंख्या 405715 है, जो इसे सुलावेसी द्वीप का मकास्सर के बाद दूसरा सबसे बड़ा शहर बनाती है। मानदो की नगर पालिका नौ जिलों में विभाजित है: मलालायांग, सारिओ, वनिया, वेनांग, टिकाला, मपांगेट, सिंगकिल, टुमिनटिंग और बुनाकेन।
## सन्दर्भ

श्रेणी:इण्डोनेशिया की प्रान्तीय राजधानियाँ
श्रेणी:उत्तर सुलावेसी
बोरी बंदर

**बोरी बंदर**, भारत में मुंबई, की पूर्वी तट रेखा से सटा एक क्षेत्र है, जिसका प्रयोग मुंबई से आयात और निर्यात होने वाले माल के एक गोदाम के तौर पर होता था। बोरी बंदर असल में हिन्दी शब्द *बोरी भंडार* का ही बिगड़ा रूप है। अंग्रेजों द्वारा भंडार शब्द का उच्चारण बंडार होता था जो धीरे धीरे बंदर बन गया। कुछ लोग बंदर शब्द को बंदरगाह से भी जोड़ते हैं। कुछ भी कहें यहां पर माल को बोरों में भर कर भंडारित किया जाता था। 1850 के दशक में, ग्रेट इंडियन पेनिनसुला रेलवे ने इस क्षेत्र में एक रेलवे टर्मिनस बनाया और स्टेशन का नाम **बोरी बंदर** रखा गया जिसे बाद में बदलकर विक्टोरिया टर्मिनस और आजकल यह महाराष्ट्र के 17 वीं शताब्दी के राजा शिवाजी के नाम पर छत्रपति शिवाजी टर्मिनस (CSTM) के नाम से जाना जाता है। 

16 अप्रैल 1853 को ग्रेट इंडियन पेनिनसुला रेलवे ने भारतीय रेल की औपचारिक शुरुआत बोरी बंदर से ठाणे के बीच भारत की पहली यात्री रेलगाडी को चला कर की थी, जिसने इन दोनो स्टेशनों के बीच 34 किलोमीटर की दूरी तय की थी। 

## सन्दर्भ
 
## बाहरी कड़ियाँ
भारत में मोबाइल टेलीफोन संख्यांकन की प्रणाली

भारत में मोबाइल नुम्बर **9**, **8** या **7** से शुरू होते हैं। सभी मोबाइल संख्याएँ **दस** अंकों वाली हैं। भारत के प्रत्येक सेलुलर जोन में बीएसएनएल सहित दस से भी अधिक मोबाइल ऑपरेटर हैं। सन् २००३ में निर्धारित मोबाइल संख्यांकन योजना के20000 अनुसार मोबाइल संख्याएँ **XXX-YY-NNNNN** जैसी होंगी जिसमेafdc,

टवर्क ऑपरेटर का कोड है; *YY* मोबाइल स्विच करने वाले केन्द्र का कोड है; और *NNNNN* ग्राहक की (अद्वितीय/अनन्य) संख्या है।

## मोबाइल नम्बर,9657115166

(**ध्यातव्य**:- मोबाइल संख्या व ऑपरेटर बदल सकते हैं क्योंकि अधिकांश क्षेत्रों में मोबाइल संख्या परिवर्तन सुविधा दी गयी है।

**100** - पुलिस नियंत्रण कक्ष (Police Control Room)

**101** - आग (Fire)

**102** or **1298** - एंबुलेंस (Ambulance)

**[[1-0-8|108]]** - सामान्य आपातकाल (General Emergency)

**112** - स्थानीय आपातकाल (Local Emergency)

**139** - भारतीय रेल के टिकटों की पीएनआर संबन्धी जानकारी (PNR Enquiry for Indian Railways)

## संक्षेपाक्षरों के अर्थ

## भारत के टेलीकॉम क्षेत्र (Telecom Circles)
इस समय भारत में कुल २२ टेलीकॉम क्षेत्र हैं जिनमें 'मेट्रो', 'A', 'B' और 'C' श्रेणी के सेवा क्षेत्र भी शामिल हैं। 

## सन्दर्भ

## बाहरी कड़ियाँ
* Cellular numbering and network codes from National Numbering Plan, Department of Telecommunications, भारत सरकार

श्रेणी:भारत में टेलीफोन नम्बर
पंजाब मेल

**पंजाब मेल**, भारतीय रेल की एक एक्सप्रेस ट्रेन है जो मुंबई के छत्रपति शिवाजी टर्मिनस (CST) और फिरोज़पुर (पंजाब) के बीच चलती है।
## इतिहास
पंजाब मेल की शुरुआत 1 जून 1912 को हुई थी। जब यह रेलगाड़ी शुरु हुई थी तब यह बल्लार्ड पियर से लेकर पेशावर तक जाती थी। यह रेलगाड़ी वेशेष रूप से ब्रिटिश अधिकारियों, सिविल सेवकों और उनके परिवारों को बंबई से दिल्ली और फिर ब्रिटिश भारत के उत्तर-पश्चिम सीमांत प्रांत तक ले जाने के लिए चलाई गयी थी। यहां वो जैसे ही पानी के जहाज से उतरते थे रेल पर सवार हो जाते थे। 1914 में इसका शुरुआती स्टेशन बदलकर विक्टोरिया टर्मिनस कर दिया गया। आज़ादी के बाद इसका गंतव्य भारत पाक सीमा पर स्थित फिरोज़पुर स्टेशन कर दिया गया।

## पंजाब मेल का सौ साल का सफर

2012 गणतंत्र दिवस परेड में सौ वर्षो का सफर तय करने वाली पंजाब मेल को रेलवे द्वारा प्रदर्शित की गई।
पंजाब मेल देश की एकमात्र ट्रेन है जिसने सौ साल पूरे किए हैं। जहां मौजूदा पंजाब मेल को इलेक्ट्रिक इंजन और स्लीपर क्लास बोगियों से चलती है, वहीं पुरानी पंजाब मेल कोयले से चलने वाले इंजन और लकड़ी के कोच के साथ चला करती थी। पंजाब मेल को पहले पंजाब लिमिटेड के नाम से जाना जाता था। आजादी से पहले अंग्रेजों के जमाने में यह इटारसी,झांसी, ग्वालियर, आगरा, दिल्ली, अमृतसर, लाहौर और पेशावर के बीच 2496 किलोमीटर का सफर तय करती थी। शुरू में इसे केवल गोरे अंग्रेज साहबों के लिए चलाया गया था। लेकिन, 1930 से इसमें आम जनता की खातिर थर्ड क्लास के डिब्बे भी लगाए जाने लगे।

आजादी से दो साल पहले 1945 में पहली मर्तबा पंजाब मेल में वातानुकूलित बोगियों का समावेश हुआ। 1947 में स्वतंत्रता के बाद से यह ट्रेन मुंबई के छत्रपति शिवाजी टर्मिनस (पूर्व नाम विक्टोरिया टर्मिनस) से पंजाब के फिरोजपुर के बीच चल रही है। आज 24 बोगियों वाली इस ट्रेन में एसी के साथ सामान्य और स्लीपर क्लास की बोगियां भी लगती हैं। अब इसका एक तरफ का सफर 1,930 किलोमीटर का है।

## इन्हें भी देखें
* पंजाब मेल 2137
* पंजाब मेल 2138

## सन्दर्भ

श्रेणी:भारत में मेल रेलगाड़ियां
खलिहान

[thumb|230px|अमेरिका के [विस्कॉन्सिन राज्य में स्थित एक खलिहान]]
thumb|230px|कनाडा के किसी मैदान में खड़ा एक खलिहान
**खलिहान**, जिसे **बाड़ा** भी बोलते हैं, ऐसे स्थान या कक्ष को कहते हैं जिसमें पशु-मवेशी, खेती के औज़ार और कटी हुई फ़सल को रखा जाता है। आम तौर पर खलिहान बारिश, बर्फ़, धूप और आंधी से सुरक्षा के लिए किसी कच्ची या पक्की छत से ढके हुए होते हैं। ध्यान दें कि कुछ सन्दर्भों में खलिहान और बाड़ा केवल उस मकान को ही नहीं बल्कि उसके इर्द-गिर्द की बिना ढकी हुई ज़मीन को भी कहते हैं जहाँ फ़सल और हल वग़ैरह पड़े रहते हैं।

## अन्य भाषाओँ में
खलिहानों को अंग्रेज़ी में "बार्न" (barn) और फ़ारसी में "अम्बार" () या "ख़िरमन" () कहते हैं।

## बनावट
खलिहानों की बनावट क्षेत्र पर निर्भर करती है। इन्हें पत्थर, मिटटी, घास और लकड़ी सभी से बनाया जाता है। आधुनिक युग में खलिहानों का ढांचा बनाने के लिए कभी-कभी लोहे का भी प्रयोग होता है। जिन जगहों पर खलिहान घास या लकड़ी के बने होते हैं वहाँ हमेशा आग का डर रहता है, क्योंकि उस से अन्दर रखी हुई फ़सल नष्ट हो जाती है और किसान के जानवर भी मारे जा सकते हैं।

## लोक-संस्कृति में
भारतीय उपमहाद्वीप की लोक-संस्कृति में खलिहान की छवि का बहुत महत्व है। अगर किसी के जीवन में बहुत धन-दौलत है तो कहा जाता है के उसके "अम्बार भरे हुए हैं", जो उस कृषि-जीवनी की तरफ़ इशारा है जिसमें अनाज और जानवर से भरे खलिहान ही धन-सम्पति का संकेत थे। शेर-ओ-शायरी में दिल की तुलना अक्सर एक ख़िरमन (खलिहान) से की जाती है और प्रेमिका की नज़र की तुलना बिजली या एक अंगारे से जो उसे जलाकर राख कर देती है और व्यक्ति को बरबाद कर देती है। उदहारण के लिए -
:*मौज-ए-दरिया जो मैं होता, तू किनारा होती*
: *ख़िरमन-ए-दिल पे यूँ गिरती, के शरारा होती*

## इन्हें भी देखें
* कृषि

श्रेणी:मकान
श्रेणी:कृषि
श्रेणी:हिन्दी विकि डीवीडी परियोजना
प्रोटॉन (रॉकेट परिवार)

**प्रोटॉन रॉकेट** (Proton Rocket), एक प्रमोचन यान है जो की रूस की सरकारी एवं व्यावसायिक दोनों प्रकार की अंतरिक्ष उड़ानों में प्रयोग किया जता है। इसका प्रथम प्रक्षेपण सन १९६५ में हुआ था व तब से आज तक इसका प्रयोग जारी है। पृथ्वी की निचली कक्षा में यह यान २२ टन एवं भू स्थरीय कक्षा में ५-६ टन का उपग्रह स्थापित कर सकता है। 

## सन्दर्भ

श्रेणी:अंतरिक्ष परियोजना
श्रेणी:रूस और सोवियत संघ के अंतरिक्ष प्रक्षेपण रॉकेट
फ़ोनीशिया

[thumb|फ़ोनीशिया का प्रभाव पूरे [भूमध्य सागर क्षेत्र में समुद्री व्यापार के ज़रिये फैल गया]]
**फ़ोनीशिया** मध्य-पूर्व के उर्वर अर्धचंद्र के पश्चिमी भाग में भूमध्य सागर के तट के साथ-साथ स्थित एक प्राचीन सभ्यता थी। समुद्री व्यापार के ज़रिये यह 1550 से 300 ईसा-पूर्व के काल में भूमध्य सागर के दूर​-दराज़ इलाक़ों में फैल ग​ई। उन्हें प्राचीन यूनानी और रोमन लोग "जमुनी-रंग के व्यापारी" कहा करते थे क्योंकि रंगरेज़ी में इस्तेमाल होने वाले म्यूरक्स घोंघे से बनाए जाने वाले जामुनी रंग केवल इन्ही से मिला करता था। इन्होने जिस अक्षरमाला का इजाद किया उसपर विश्व की सारी प्रमुख अक्षरमालाएँ आधारित हैं। कई भाषावैज्ञानिकों का मानना है कि देवनागरी-सहित भारत की सभी वर्णमालाएँ इसी फ़ोनीशियाई वर्णमाला की संताने हैं।

## इन्हें भी देखें
* फ़ोनीशियाई वर्णमाला
* उर्वर अर्धचंद्र

## सन्दर्भ


श्रेणी:विश्व का इतिहास
श्रेणी:प्राचीन सभ्यताएँ
श्रेणी:हिन्दी विकि डीवीडी परियोजना
*
फ़ोनीशियाई वर्णमाला

thumb|220px|राजा किलामुवा द्वारा जारी किया गया फ़ोनीशियाई में एक फ़रमान
thumb|220px|एश्मुन धार्मिक स्थल पर राजा बोदशतार्त द्वारा लिखित पंक्तियाँ
[thumb|220px|[तूनिसीया|तूनिशिया से मिली फ़ोनीशियाई में लिखी बाल हम्मोन और तनित नामक देवताओं को प्रार्थना]]

**फ़ोनीशियाई वर्णमाला** फ़ोनीशिया की सभ्यता द्वारा अविष्कृत वर्णमाला थी जिसमें हर वर्ण एक व्यंजन की ध्वनी बनता था। क्योंकि फ़ोनीशियाई लोग समुद्री सौदागर थे इसलिए उन्होंने इस अक्षरमाला को दूर-दूर तक फैला दिया और उनकी देखा-देखी और सभ्यताएँ भी अपनी भाषाओँ के लिए इसमें फेर-बदल करके इसका प्रयोग करने लगीं। माना जाता है के आधुनिक युग की सभी मुख्य अक्षरमालाएँ इसी फ़ोनीशियाई वर्णमाला की संताने हैं। देवनागरी सहित, भारत की सभी वर्णमालाएँ भी फ़ोनीशियाई वर्णमाला की वंशज हैं। इसका विकास क़रीब 1050 ईसा-पूर्व में आरम्भ हुआ था और प्राचीन यूनानी सभ्यता के उदय के साथ-साथ अंत हो गया।

## वर्णमाला
फ़ोनीशियाई वर्णमाला के हर अक्षर का नाम फ़ोनीशियाई भाषा में किसी वस्तु के नाम पर रखा गया है। अंग्रेज़ी में वर्णमाला को "ऐल्फ़ाबॅट" बोलते हैं जो नाम फ़ोनीशियाई वर्णमाला के पहले दो अक्षरों ("अल्फ़" यानि "बैल" और "बॅत" यानि "घर") से आया है।
अंगूठाकार|लैटिन वर्णमाला के साथ पत्राचार

## इन्हें भी देखें
* फ़ोनीशिया
* वर्णमाला

## सन्दर्भ


श्रेणी:वर्णमाला
श्रेणी:हिन्दी विकि डीवीडी परियोजना
श्रेणी:फ़ोनीशियाई भाषा
*
श्रेणी:अब्जद लिपियाँ
२००६ एशियाई खेल

**पन्द्रहवें [[एशियाई खेल]]** १ दिसंबर से १५ दिसंबर, २००६ के बीच क़तर की राजधानी दोहा में आयोजित किए गए थे। इन खेलों का आयोजन करने वाला दोहा इस क्षेत्र का पहला और पूरे पश्चिम एशिया में दूसरा महानगर था। इससे पहले तेहरान में १९७४ में एशियाई खेलों का आयोजन किया गया था। 

यही वे एशियाई खेल भी थे, जिसमें एशियाई ओलम्पिक परिषद के सभी ४५ सदस्य राष्ट्रों ने भागीदारी की। युरोस्पोर्ट द्वारा इन खेलों का पहली बार यूरोप में प्रसारण किया गया। 

इस खेलों में दक्षिण कोरियाई घुड़सवार किम ह्युंग की मृत्यु की अप्रिय घटना भी हुई जब वे एक घुड़सवारी की प्रतिस्पर्धा के दौरान ही मारे गए।

## बोली लगाने की प्रक्रिया
१२ नवम्बर २००० को २००६ के खेलों के लिए बुसान, दक्षिण कोरिया में मतदान किया गया। इस मतदान में एशियाई ओलम्पिक परिषद के ४१ सदस्यों को सम्मिलित किया और मतदान के तीन दौर हुए जिसमें प्रत्येक दौर में एक बोली लगाने वाले नगरों को बहार किया गया। पहले ही दौर के बाद, नई दिल्ली, केवल दो मतों के साथ बहार हो गई। तीन शेष प्रत्याशी नगर अगले दौर में पहुंचे और अंततः दोहा को चुना गया।

## मशाल रिले

मशाल रिले ८ अक्टूबर २००६ को दोहा के "फ्लेम ऑफ़ हौस्पीटेलिटी" गोल्फ क्लब से आरम्भ हुआ और १२ एशियाई देशों से होता हुआ ५५ दिन बाद पुनः दोहा पहुंचा। रिले मार्ग की कुल लम्बाई ५०,००० किमी थी जो एशियाई खेलों के इतिहास में अब तक की सबसे अधिक थी। 
मशाल रेले निम्नलिखित नगरों और राष्ट्रों से होकर गुजरा :-
* नई दिल्ली, भारत
* बुसान, दक्षिण कोरिया
* मनीला, फिलिपींस
* हिरोशिमा, जापान
* बीजिंग - गुआंगझोऊ, चीन
** मकाउ, चीन
** हांगकांग, चीन
* जकार्ता, इंडोनेशिया
* बैंकॉक, थाईलैंड
* मशाद - इसफाहन - तेहरान, ईरान
* सलालाह - मस्कट - सोहर, ओमान
* हात्ता - शारजाह‎ - दुबई - अबू धाबी, सयुंक्त अरब अमीरात
* कुवैत नगर, कुवैत
* मनामा, बहरीन

## पदक तालिका

## इन्हें भी देखें
* एशियाई खेल
* एशियाई ओलम्पिक परिषद

## बाहरी कड़ियाँ
* आधिकारिक जालस्थल

श्रेणी:एशियाई खेल
अन्तरराष्ट्रीय ओलम्पिक समिति

**अन्तरराष्ट्रीय ओलम्पिक समिति** (आईओसी) ( (IOC);  (CIO)) एक अन्तर्राष्ट्रीय समिति है जिसका मुख्यालय स्विट्जरलैण्ड के लॉज़ेन में स्थित है। इसकी स्थापना पियरे डे कोबेर्टिन ने 23 जून 1894 को कि थी तथा यूनानी व्यापारी देमित्रिस विकेलस इसके प्रथम अध्यक्ष बने थे। वर्तमान समय में विश्व की कुल 205 राष्ट्रीय ओलम्पिक समितिया (एनओसी) इसकी सदस्य हैं। अंतर्राष्ट्रीय ओलंपिक दिवस 2022 का थीम "**एक साथ, एक शांतिपूर्ण दुनिया के लिए**" रखा गया है।

## इतिहास
आईओसी की स्थापना पियरे डे कोबेर्टिन द्वारा 23 जून 1894 को की गई थी। 23 जून को प्रति वर्ष ओलंपिक दिवस के रूप में मनाया जाता है। जून 2017 तक, इसकी सदस्यता में 95 सक्रिय सदस्य, 41 मानद सदस्य, एक मानद अध्यक्ष (जैक्स रोगे)और एक सम्मान सदस्य (हेनरी किसिंजर) शामिल हैं। आईओसी दुनिया भर में आधुनिक ओलंपिक आंदोलन का सर्वोच्च शासी निकाय है। 
आईओसी हर चार साल में ग्रीष्मकालीन ओलंपिक खेल, शीतकालीन ओलम्पिक खेल और युवा ओलम्पिक खेल का आयोजन करता है। आईओसी द्वारा आयोजित पहला ग्रीष्मकालीन ओलंपिक 1896 में यूनान के एथेंस व पहला शीतकालीन ओलंपिक 1924 में फ्रांस के चेमोनिक्स में आयोजित किया था। 1992 तक ग्रीष्मकालीन और शीतकालीन ओलंपिक दोनों एक ही वर्ष आयोजित किए जाते थे।

## कार्य और भूमिका
अंतर्राष्ट्रीय ओलंपिक समिति का मुख्य कार्य ओलंपिक आंदोलन को बढ़ावा देना और ओलंपिक आंदोलन का नेतृत्व करना है। 

* खेल और खेल प्रतियोगिताओं के संगठन, विकास और समन्वय को प्रोत्साहित करना और समर्थन करना;
* ओलंपिक खेलों के नियमित आयोजन को सुनिश्चित करना;
* सक्षम सार्वजनिक या निजी संगठनों और अधिकारियों के साथ सहयोग करने का प्रयास करना ताकि खेल द्वारा मानवता की सेवा और शांति को बढ़ावा मिले;
* ओलंपिक आंदोलन को प्रभावित करने वाले किसी भी प्रकार के भेदभाव के खिलाफ कार्य करना;
* पुरुषों और महिलाओं की समानता के सिद्धांत को लागू करने के दृष्टिकोण के साथ सभी स्तरों पर और सभी संरचनाओं में खेल में महिलाओं के प्रचार को प्रोत्साहित करना और समर्थन करना।

## कार्यकारी बोर्ड
 ये वर्तमान में है

## सन्दर्भ

श्रेणी:ओलम्पिक खेल
श्रेणी:अंतर्राष्ट्रीय ओलंपिक समिति
स्वर सहयोग

भाषाशास्त्र में **स्वर सहयोग** कुछ भाषाओं में देखे जाने वाले ऐसे नियमों को कहते हैं जो यह फ़ैसला करते हैं के कौन से स्वर एक​-दूसरे के पास पाए जा सकते हैं और कौन से नहीं। उदाहरण के लिए तुर्की भाषा में स्वरों को आगे के स्वर और पीछे के स्वरों में बाँटा जाता है और एक शब्द में केवल आगे के या पीछे के स्वर हो सकते है। इन्हें एक ही शब्द में मिलाए जाने पर पाबंदी है। "तुर्की (देश) में" को तुर्की भाषा में "तुऍर्कीये दे" (Türkiye'de) कहेंगे, लेकिन "जर्मनी में" को "अल्मान्या दा" (Almanya'da) कहना होगा, क्योंकि ई (i) और उऍ (ü) के स्वर आगे के हैं और इन्हें 'आ' (a) के साथ मिलाना वर्जित है क्योंकि वह एक पीछे का स्वर है।

तुर्की भाषा के अलावा स्वर सहयोग तुर्की भाषा परिवार की क​ई भाषाओं में देखा जाता है, जैसे कि काज़ाख़, किर्ग़िज़ और उईग़ुर में। भारतीय भाषाओं में यह कुछ हद तक तेलुगु और तिब्बती में देखा जाता है। इनके अतिरिक्त यह हंगेरियाई, फ़िनी (फ़िनिश), मोंगोलियाई और कोरियाई में मिलता है। जापानी भाषा के बारे में विद्वानों मे मतभेद है, क्योंकि इसके पुराने ग्रन्थों को देखकर स्वर सहयोग के कुछ चिन्ह तो मिलते हैं लेकिन वे स्पष्ट नहीं हैं।

## अन्य भाषाओं में
अंग्रेज़ी में "स्वर सहयोग" को "वाअल हारमॉनी" (vowel harmony) कहते हैं।

## इन्हें भी देखें
* सम्मिलन (भाषाविज्ञान)
* तुर्की भाषा परिवार

श्रेणी:भाषा-विज्ञान
श्रेणी:हिन्दी विकि डीवीडी परियोजना
*
ऍप्लिकेशन सॉफ्टवेयर

**अनुप्रयोग सॉफ़्टवेयर**, या **ऐप** (app), किसी विशिष्ट कार्य के लिए प्रयुक्त कम्प्यूटर सॉफ्टवेयर कहलाता है। यह सिस्टम सॉफ़्ट्वैर से भिन्न है। जो सिस्टम सॉफ्टवेयर अन्य सॉफ़्ट्वैर पर विकसित तथा रन किए जाते हैं, अनुप्रयोग सॉफ़्ट्वैर कहलाते हैं। ये वे सॉफ़्ट्वैर होते हैं, जिनसे प्रयोक्ता कम्प्यूटर का प्रयोग वांछित उद्देश्य हेतु करते हैं। कोई भी अनुप्रयोग सॉफ़्ट्वैर सीधे हार्ड्वैर से सम्पर्क नहीं करता है। ये केवल उस प्रचालन तन्त्र को सम्पर्क करते हैं, जिसके आधार पर इनका निर्माण होता है। वर्तमान में प्रचलित कुछ प्रमुख अनुप्रयोग सॉफ़्ट्वैर नीचे तालिका में दिए है।

## इन्हें भी देखें
* सॉफ्टवेयर
* कम्प्यूटर प्रोग्रामिंग

## सन्दर्भ

## बाहरी कड़ियाँ
*

*Pgrip

*
श्रेणी:कम्प्यूटर तकनीक
जावेद अहमद

** जावेद अहमद**, ४ नवम्बर १९७४ को उत्तर प्रदेश के गोरखपुर जनपद मे वरिष्ठ पत्रकार एवं राष्ट्रा भाषा रत्न से सम्मानित कमर अहमद आजाद के वहां जन्मे। जावेद अहमद ने अपने पिता के पदचिन्हों पर चलते हुए सिर्फ़ 12 साल की उम्र में लेखन शुरू किया। और १६ वर्ष की आयु में साप्ताहिक समाचार पत्र "सारांश समय" के तीन संस्करण (गोरखपुर, महाराजगंज और सिद्धार्थ नगर) के संपादक रहे। फिर स्वतन्त्र रूप भारत की पत्र-पत्रिकाओं मे लिखते रहे और १९९८ मे मुंबई जा कर फिल्म उद्योग से जुड़ गये
हिंदी फिल्म "वैसा भी होता है " की पटकथा लिखी..इस फिल्म का गीत "अल्लाह के बन्दे हँस दे" बेहद लोकप्रिय है।...लगभग २०० विज्ञापन फ़िल्में किया और विभिन्न टीवी चैनलों से जुड़े रहे.
परावर्तन (धर्म)

बलपूर्वक किसी अन्य धर्म में दीक्षित हिंदुओं को पुनः हिंदू धर्म में वापस लाने को **परावर्तन** या **परावर्तन संस्कार** कहा जाता है। मध्ययुग में सर्वप्रथम स्वामी रामानन्दाचार्य ने परावर्तन कार्यक्रम चलाया था। आधुनिक काल में आर्य समाज ने इसे आगे बढ़ाया। वर्तमान समय में विश्व हिन्दू परिषद एवं अन्य हिन्दू संगठन परावर्तन के लिये प्रयास करते हैं जिनमें उन्हें उल्लेखनीय सफलता भी मिली है। 

## इन्हें भी देखें
* शुद्धि आंदोलन
* मतान्तरण
* पंथ निरपेक्षता

श्रेणी:धर्म
श्रेणी:हिन्दुत्व
संयुक्त प्रांत

**संयुक्त प्रांत** या 'युनाइटेड प्रोविंसेस्' (United Provinces) ब्रिटिशकालीन भारत में तथा भारत के स्वतंत्र होने के बाद तक एक प्रमुख प्रान्त था। यह १ अप्रैल १९३७ को अस्तित्व में आया जब तत्कालीन अंग्रेजों ने 'युनाइटेड प्रोविंसेस' को छोटा किया। इसके अन्तर्गत लगभग वही भूभाग आता था जो वर्तमान में उत्तर प्रदेश और उत्तराखण्ड को मिलाकर बनता है। 

स्वतंत्रत होने पर सन् १९४७ में बनारस, रामपुर और टेहरी-गढ़वाल की रियासतें भी 'युनाइटेड प्रोविंसेस' में मिला ली गयीं। २४ जनवरी १९५० को इसका नाम बदलकर 'उत्तर प्रदेश' कर दिया गया। सन् २००० में इसी से उत्तरांचल (अब 'उत्तराखण्ड') नामक प्रदेश का निर्माण हुआ।  उत्तर प्रदेश, जनसंख्या में भारत का सबसे बड़ा राज्य है।     

श्रेणी:ब्रिटिशकालीन भारत
श्रेणी:भारत में ब्रिटिश शासन
श्रेणी:उत्तर प्रदेश का इतिहास
उत्पलकुमार बसु

**उत्पल कुमार बसु** (३ अगस्त १९३९) (উৎপলকুমার বসু) बांग्ला सहित्य के भूखी पीढ़ी (हंगरी जनरेशन) आन्दोलन के एक प्रमुख कवि हैं। १९६० तक वह कृत्तिवास गोष्ठी के सदस्य थे। भुखी पीढ़ी आन्दोलन में योगदान के कारण उनके खिलाफ भी कोलकाता पुलिस समन निकाला था। इसके चलते उन्हे योगमाया देवी काॅलेज के प्राध्यापक के नौकरि से बरखास्त किया गया था। ततपश्चात वह विदेश चले गये एवम दस साल के लिये कविता लिखना त्याग दिया। दस साल बाद कोलकाता लौट कर उन्होने जो कवितायें प्रकाश करने लगे, साहित्य जगत में मानो तहलका मचा दिया। भुखी पीढ़ी आन्दोलन के समय लिखे उनका **पोपेर समाधि** को सराहा गया है।

## कृतियां

* चैत्रे रचितो कविता (१९६१)
* पुरी सिरिज (१९६४)
* आबार पुरी सिरिज (१९७८)
* लोचनदास कारिगर (१९८२)
* खन्डोबैचित्रेर दिन (१९८६)
* श्रेष्ठो कविता (१९९१)
* सलमाजोरिर काज (१९९५)
* पोद्योसंग्रह (१९९६)
* कवितासंग्रह (१९९६)
* कहोबोतीर नाच (१९९७)
* नाइटस्कुल (१९९९)
* टुसु आमार चिन्ह्तामोणि (२०००)

## सन्दर्भ
* **योगसूत्र** उतपलकुमार बसु संख्या (१९९४)। विनय घोष सम्पादित। विश्लेषक्गण: तरुण बन्दोपध्याय, जोगेन चौधुरी, प्रशान्तो माझि, अलोकरंजन दाशगुप्ता, मिहिर चक्रबोर्ती, राघव बन्दोपध्याय, बीरेन्द्रोनाथ रक्षित, उपल दत्तोगुप्ता, गौतम बसु, चैताली चट्टोपाध्याय, कालीकृष्ण गुहा एवम रंजन बन्दोपाध्याय।
thumb|left|300px|समीर रायचौधुरी एवम मलय रायचौधुरी के साथ कोलकाता में उत्पलकुमर बसु

## इन्हें भी देखें
* समीर रायचौधुरी
* शक्ति चट्टोपाध्याय
* सुबिमल बसाक
* अनिल करनजय
* मलय रायचौधुरी
* बासुदेब दाशगुप्ता
* आलो मित्रा
* सुभाष घोष
* फालगुनि राय
* भुखी पीढ़ी (हंगरी जेनरेशन)
* सन्दीपन चट्टोपाध्याय

## बाहरी कड़ियाँ

* टाइम पत्रिका में प्रकाशित संवाद
* https://web.archive.org/web/20110727021816/http://www.kaurab.com/english/bengali_poetry/Hungry-Generation/ आंदोलन के सदस्यों का फोटोचित्र]

श्रेणी:बांग्ला कवि
श्रेणी:बांग्ला साहित्यकार
श्रेणी:साहित्यिक आंदोलन
माधोपुर

**माधोपुर** (Madhopur) भारत के पंजाब राज्य के पठानकोट ज़िले में स्थित एक गाँव है। यह जम्मू और कश्मीर की राज्य सीमा पर है और सीमा के पार कठुआ ज़िला है। गाँव से उत्तर में रावी नदी बहती है।

## विवरण
माधोपुर पंजाब के अंतिम उत्तरी छोर पर स्थित है और यहाँ से रावी नदी को पार करके जम्मू एवं कश्मीर राज्य प्रारंभ हो जाता है। व्यापारिक, सामरिक और भौगोलिक रूप से इसका महत्व और भी ज्यादा हो जाता है, क्योंकि भारत को जम्मू और कश्मीर से जोड़ने वाला एकमात्र राष्ट्रीय राजमार्ग और भारतीय रेल यहीं से होकर गुज़रती है। इस कारण इसे पंजाब के प्रवेशद्वार के रूप से जाना जाता है। यह क्षेत्र पर्यटन की दृष्टि से एक अच्छा स्थान है। हिमालय की शिवालिक पहाड़ियो और रावी के किनारे किनारे बनी सड़क का नजारा अत्यंत ही मनमोहक है।

## इतिहास
माधोपुर पहले पहाड़ी राज्यों के शासन के अधीन था। महाराजा रणजीत सिंह ने भी माधोपुर पर शासन किया है इसके परमाण महाराजा रणजीत सिंह के राज्यकाल का महल आज भी यहाँ से ५ किलोमीटर दूर शाहपुर कंडी में स्थित है। अंग्रेजो के काल के गिरिजाघर, परियों का बाग, लाल कोठी, ऊपरी बारी दोआब नहर, निचली बारी दोआब नहर और अन्य कई इमारतें आज भी यहाँ मौजूद है। माधोपुर से जम्मू कश्मीर में प्रवेश करने पर डॉ श्यामा प्रसाद मुखर्जी को 11 मई 1953 को जम्मू और कश्मीर के शेख़ अब्‍दुल्‍ला ने हिरासत में ले लिया था। पंजाब सरकार ने उनकी स्मृति में एक मूर्ती यहाँ स्थापित की है।

## इन्हें भी देखें
* पठानकोट ज़िला
* थरियाल

## सन्दर्भ

श्रेणी:पंजाब के गाँव
श्रेणी:पठानकोट ज़िला
श्रेणी:पठानकोट ज़िले के गाँव
ऐंट्लिया तारामंडल

**ऐंट्लिया** (अंग्रेज़ी: Antlia) दक्षिणी आकाश में स्थित एक तारामंडल है। इसके तारे काफ़ी धुंधले हैं और इस तारामंडल को 18वी सदी में एक फ़्रांसिसी खगोलशास्त्री ने घोषित किया था। यूनानी भाषा में "ऐंट्लिया" (ἀντλία) शब्द का अर्थ पम्प (pump) होता है और इसके नामकरण के समय के आसपास ही यूरोप में हवाई पम्प का आविष्कार हुआ था। ऐंट्लिया तारामंडल अंतर्राष्ट्रीय खगोलीय संघ द्वारा जारी की गई 88 तारामंडलों की सूची में शामिल है।

## तारे
ऐंट्लिया तारामंडल में कोई भी तीव्र रौशनी वाले तारे नहीं हैं। इसका सब से रोशन तारे का बायर नाम अल्फ़ा ऐंट्लिए (α Antliae) वाला एक नारंगी दानव तारा है। इस तारे की चमक (सापेक्ष कान्तिमान) 4.25 मैग्नीट्यूड है और यह हमसे लगभग 370 प्रकाश-वर्ष की दूरी पर स्थित है। इस तारामंडल के क्षेत्र में दो गैलेक्सियाँ भी नज़र आती हैं -
* ऍन॰जी॰सी॰ 2997 जो एक सर्पिल (स्पाइरल) गैलेक्सी है। यह पृथ्वी से 4 करोड़ प्रकाश-वर्ष की अनुमानित दूरी पर स्थित है।
* ऐन्तलिया बौना, जो एक गोलाकार बौनी गैलेक्सी है और हमारी गैलेक्सी (आकाशगंगा) के साथी स्थानीय समूह की सदस्या है। इसका अस्तित्व सन् 1997 में ही ज्ञात हुआ।

## इन्हें भी देखें
* तारामंडल
* सर्पिल गैलेक्सी
* बौनी गैलेक्सी

## सन्दर्भ

श्रेणी:तारामंडल
श्रेणी:हिन्दी विकि डीवीडी परियोजना
*
रसहृदयतन्त्र

**रसहृदयतन्त्रम्** प्राचीन भारतीय रसविद्या का महत्वपूर्ण ग्रंथ है। इसके रचयिता गोविन्द भगवतपाद हैं जो शंकराचार्य के गुरु थे।

## बाहरी कड़ियाँ
* गोविन्दभगवत्पादः रसहृदयतन्त्र चतुर्भुज मिश्र मुग्धावबोधिनी
* प्राचीन भारत के शास्त्र 

श्रेणी:प्राचीन भारत में विज्ञान
श्रेणी:संस्कृत ग्रन्थ
बासुदेब दाशगुप्ता

**बासुदेब दाशगुप्ता** (३१ दिसम्बर १९३८---३१ अगस्त २००५) (বাসুদেব দাশগুপ্ত) बांग्ला साहित्य के भूखी पीढ़ी (हंगरी जनरेशन) के एक प्रमुख कहानीकार एवम उपन्यासकार हैं। सन १९६५ में प्रकाशित उनकी कहानी **'रन्धनशाला**' को बांग्ला साहित्य की कालजयी रचना माना जाता है। वह पूर्वी बंगाल के मदारिपुर में पैदा हुये एवम पर्टिशन के समय भारत चले आये। अशोक्नगर रिफिउजि कलोनि में घर मिलने प्र वहिं बस गये, बि एड पढें और आजिवन वहिं कल्याण्गढ विद्यामन्दिर में पढाये। बीच में मार्क्सबाद के प्रति आकृष्ट हुये परन्तु क्रमश राजनीति से निर्मोह हो गये। अत्यधिक मादक सेवन एवम पीने के लत के कारण उनका स्वास्थ्य ढल गया और बिमार रहने लगे।

## कृतियां

* उतपात - उपन्यास (१९६२)
* रन्धनशाला - कहनीयाँ (१९६५)
* खेलाधुला - उपन्यास (२००७)
* लेनि ब्रुस ओ गोपाल भाँडके - आलोचना (२००९)
* ब्रेक इयोर साइलेन्स - आलोचना (२००६)
* मृत्युगुहा थेके प्रथम किस्ति - उपन्यास (१९८७)
* बन्दी बास्तवता - भाषणसंकलन (१९८६)

## सन्दर्भ
* कवितीर्थ बासुदेब दाशगुप्ता संख्या (२००६)। उतपल भट्टाचार्या सम्पादित। कवितीर्थ प्रकाशनी, कोलकाता ७०० ०२३।
* हंगरि, श्रुति हो शास्त्रविरोधी आन्दोलन (१९८६)। ड्क्टर उत्तम दाश लिखित। महदिगन्त प्रकाशनी, कोलकाता ७०० १४४।
* क्षुधितो प्रजन्मो (१९९५)। डक्टर उत्तम दाश लिखित। महादिगन्त प्रकाशनी, कोलकाता ७०० १४४।
* एकालेर गोद्यो पोद्यो आन्दोलनेर दलिल (१९९८)। अध्यापक सत्य गुहा लिखित। अधुना प्रकाशन, अमहर्स्ट स्ट्रीट, कोलकाता।

## इन्हें भी देखें

* सुबिमल बसाक
* मलय रायचौधुरी
* देबी राय
* शक्ति चट्टोपाध्याय
* विनय मजुमदार
* समीर रायचौधुरी
* अनिल करनजय
* भुखी पीढी (हंगरी जेनरेशन)

## बाह्यसूत्र

श्रेणी:बांग्ला साहित्यकार
श्रेणी:साहित्य
श्रेणी:१९३८
पंडित सुन्दर लाल

अंगूठाकार|सत्याग्रह
छत्तीसगढ़ के कवि एवं समाजसुधारक पंडित सुन्दर लाल शर्मा के लिये संबन्धित लेख देखें।

-----

पंडित **सुन्दर लाल कायस्थ** (26 सितम्बर सन 1885 - 9 मई 1981) भारत के पत्रकार, इतिहासकार तथा स्वतंत्रता-संग्राम सेनानी थे। वे 'कर्मयोगी' नामक हिन्दी साप्ताहिक पत्र के सम्पादक थे। उनकी महान कृति 'भारत में अंग्रेज़ी राज' है।

### जन्म और जीवन
पं. सुंदर लाल कायस्थ का जन्म  उत्तर प्रदेश के मुजफ्फरनगर जिले की गाँव खतौली के कायस्थ परिवार में 26 सितम्बर सन 1885 को तोताराम के घर में हुआ था। बचपन से ही देश को पराधीनता की बेड़ियों में जकड़े देख कर उनके दिल में भारत को आजादी दिलाने का जज्बा पैदा हुआ। वह कम आयु में ही परिवार को छोड़ प्रयाग चले गए और प्रयाग को कार्यस्थली बना कर आजादी की लड़ाई में कूद पड़े। पं॰ सुंदरलाल कायस्थ एक सशस्त्र क्रांतिकारी के रूप में गदर पार्टी से बनारस में संबद्ध हुए थे। लाला लाजपत राय, अरविन्द घोष, लोकमान्य तिलक के निकट संपर्क उनका हौसला बढ़ता गया और कलम से माध्यम से देशवासियों को आजाद भारत के सपने को साकार करने की हिम्मत दी। उनकी प्रखर लेखनी ने 1914-15 में भारत की सरजमीं पर गदर पार्टी के सशस्त्र क्रांति के प्रयास और भारत की आजादी के लिए गदर पार्टी के क्रांतिकारियों के अनुपम बलिदानों का सजीव वर्णन किया है। लाला हरदयाल के साथ पं॰ सुंदरलाल कायस्थ ने समस्त उत्तर भारत का दौरा किया था। 1914 में शचींद्रनाथ सान्याल और पं॰ सुंदरलाल कायस्थ एक बम परीक्षण में गंभीर रूप से जख्मी हुए थे। वह लार्ड कर्जन की सभा में बम कांड करने वालों में 'पंडित सोमेश्वरानंद' बन कर शामिल हुए थे, सन 1921 से 1942 के दौरान वह गाँधी जी के सत्याग्रह में भाग लेकर ८ बार जेल गए।

18 मार्च 1928 को प्रकाशित होते ही 22 मार्च को अंग्रेज सरकार द्वारा प्रतिबंधित कर दी गयी। गणेशशंकर 'विद्यार्थी' को पंडित जी से बहुत प्रेरणा मिली थी। अपने अध्ययन एवं लेखन के दौरान पंडित गणेश शंकर की भेंट पंडित सुन्दरलाल कायस्थ जी से हुई और उन्होंने उनको हिन्दी में लिखने के लिये प्रोत्साहित किया। पंडित सुन्दर लाल ने ही पंडित गणेश शंकर को 'विद्यार्थी' उपनाम दिया जो आगे चलकर उनके नाम में हमेशा-हमेशा के लिये जुड़ गया।
 
उनकी पुस्तक **'भारत में अंग्रेज़ी राज**' के दो खंडों में सन 1661 ई. से लेकर 1857 ई. तक के भारत का इतिहास संकलित है। यह अंग्रेजों की कूटनीति और काले कारनामों का खुला दस्तावेज है, जिसकी प्रामाणिकता सिद्ध करने के लिए लेखक ने अंग्रेज अधिकारियों के स्वयं के लिखे डायरी के पन्नों का शब्दश: उद्धरण दिया है।

### योगदान
पंडित सुंदरलाल पत्रकार, साहित्यकार, स्तंभकार के साथ ही साथ स्वतंत्रता सेनानी थे, वह कर्मयोगी एवं स्वराज्य हिंदी साप्ताहिक पत्र के संपादक भी रहे। उन्होंने ५० से अधिक पुस्तकों की रचना की। स्वाधीनता के उपरांत उन्होंने अपना जीवन सांप्रदायिक सदभाव को समर्पित कर दिया। वह अखिल भारतीय शांति परिषद् के अध्यक्ष एवं भारत-चीन मैत्री संघ के संस्थापक भी रहे। प्रधानमंत्री पं॰ जवाहरलाल नेहरु ने उन्हें अनेक बार शांति मिशनों में विदेश भेजा।

## कृतियाँ
* भारत में अंग्रेज़ी राज
* How India Lost Her Freedom
* The Gita and the Quran
* विश्व संघ की ओर

## इन्हें भी देखें
* भारत में अंग्रेज़ी राज

## बाहरी कड़ियाँ
* ''भारत में अंग्रेजी राज'' के रचियता पण्डित सुन्दरलाल 

श्रेणी:इतिहासकार
श्रेणी:भारतीय पत्रकार
श्रेणी:भारतीय स्वतंत्रता सेनानी
विनय मजुमदार

**विनय मजूमदार** (१७ सितम्बर १९३४ - ११ दिसम्बर २००६) (বিনয় মজুমদার) बर्मा में पैदा हुए। आधुनिक बांगला साहित्य की 'भूखी पीढ़ी' के वह भी प्रमुख कवियों में रहे हैं। जीवनानंद दास के बाद के बांग्ला साहित्य में उनको सबसे ज्यादा महत्व दिया जाता है। २००५ में उनको **हासपाताले लेखा कवितागौच्चो** के लिये साहित्य अकादमी पुरस्कार से सम्मानित किया गया था। उस से पहले उन्हें रबीन्द्र पुरस्कार, सुधीन्द्रनाथ दत्ता पुरस्कार एवम कृत्तिवास पुरस्कार दिये गये थे। १९८०-१९९० के बीच वह अपना मानसिक सन्तुलन खो बैठे थे। तब उन्होंने कविता लिखना ही त्याग दिया था। इन्होंने चार बार आत्महत्या की कोशिश भी की। पर वह मित्रों की सहायता से कोलकाता से बाहर ठाकुरनगर गांव जा कर ग्रामीण लोगों के बीच रहने लगे और फिर से लिखना शुरु किया। गणित में माहिर, वह इन्जीनीयरिंग के पण्डित थे। कविता में भी वे गणित का प्रयोग किया करते थे। मजुमदार ने रूसी भाषा की गणित की बहुत सी किताबों के अनुवाद किये थे।

## कृतियां

* फिरे एसो चक
* नक्षत्रेर आलोय
* अधिकन्तु
* अघ्राणेर अनुभूतिमाला
* बाल्मिकीर कविता
* विनय मजुमदारेर श्रेष्ठो कविता
* विनय मजुमदारेर चोटोगल्पो
* कविता बुझिनि आमि
* धूसर जीबनानंद
* शिमूलपुरे लेखा कविता
* पृथिबीर मानचित्रो
* गोद्यो ओ पोद्यो

## सन्दर्भ
* विनय मजुमदार्: अनुध्याने अनुभबे। २५ विश्लेषकों द्वारा विनय के जीवन एवम लेखन आलोचित। अमलकुमार मन्डल सम्पादित। कवितीर्थ प्रकाशनी, कोलकाता ७०० ०२३।

## इन्हें भी देखें
* शक्ति चट्टोपाध्याय
* मलय रायचौधुरी
* समीर रायचौधुरी
* बासुदेब दाशगुप्ता
* फालगुनि राय
* देबी राय
* सुबिमल बसाक
* भूखी पीढी (हंगरी जनरेशन)
## बाह्यसूत्र

श्रेणी:बांग्ला कवि
श्रेणी:साहित्यिक आंदोलन
गतिक परिसर

right|thumb|300px|उच्च गतिक परिसर वाला एक दृष्य
**गतिक परिसर** (Dynamic range, संक्षिप्त रूप : DR या DNR) किसी चर राशि के अधिकतम एवं न्यूनतम मानों के अनुपात को कहते हैं जो किसी युक्ति, उपकरण, यंत्र या अंग द्वारा ग्रहण किये जा सकते हैं। इसे या तो अनुपात के रूप में अभिव्यक्त किया जाता है या अनुपात के लघुगणक (डेसीबेल और डबुलिंग्स) द्वारा अभिव्यक्त करते हैं। उदाहरण के लिये मानव के कान एवं नेत्र की गतिक परिसर बहुत अधिक होती है (लगभग १०० डीबी और ९० डीबी क्रमशः)। 'गतिक परिसर' का उपयोग ध्वनि, संगीत, इलेक्ट्रॉनिकी, मापन, फोटोग्राफी आदि में होता है। अधिक गतिक परिसर वाले यंत्र, उपकरण और युक्तियाँ अच्छी मानी जातीं है।

यदि कोई बहुमापी (मल्टीमीटर) कम से कम १ मिलीवोल्ट और अधिक से अधिक १००० वोल्ट का मापन कर सकता है तो कहेंगे कि इसकी गतिक परास १०००००० या १२० डीबी है। यदि कोई इलेक्ट्रानिक तुला कम से कम १ ग्राम तथा अधिक से अधिक १० किलो तौल सकती है तो उसका गतिक परिसर (१० किग्रा / १ ग्राम) = १०००० = ८० डीबी हुआ। इस तुला की विभेदन क्षमता १ ग्राम है। कोई दूसरी तुला १ मिलीग्राम न्यूनतम से लेकर १ ग्राम अधिकतम तौल सकता है तो उसकी विभेदन क्षमता बेहतर है (१ मिलीग्राम) किन्तु उसकी गतिक परिसर कम है (१ ग्राम/१ मिग्रा=१०००=६० डीबी)।

अरैखीयता, संतृप्ति (सैचुरेशन) एवं अन्य कारणों से विभिन्न युक्तियों गतिक परिसर बढ़ाना चुनौतीपूर्ण कार्य है। गतिक परिसर बढ़ाने के लिए विभिन्न क्षेत्रों में अलग-अलग तरीके अपनाए जाते हैं।

## इन्हें भी देखें
*विभेदन (resolution)
*सिगनल-रव अनुपात (Signal to noise ratio)
## सन्दर्भ

## बाहरी कड़ियाँ
* Audible dynamic range (online test)
* https://web.archive.org/web/20060905003034/http://history.sandiego.edu/gen/recording/dynamic.html
* https://web.archive.org/web/20090424052635/http://www.seis.com.au/TechNotes/TN200410A_SNR.html

श्रेणी:संकेत प्रसंस्करण
शक्ति चट्टोपाध्याय

**शक्ति चट्टोपाध्याय** (जन्म २५ नवम्बर १९३४ - मृत्यु २३ मार्च १९९५) (শক্তি চট্টোপাধ্যায়) बांग्ला साहित्य के भुखी पीढी आन्दोलन के नेता माने जाते हैं, जो सन १९६१ में एक मेनिफेस्टो के जरिये कोलकाता को आश्चर्य चकित कर दिये थे। वह दक्षिण २४ परगणा के जयनगर मजिलपुर शहर में एक गरीब परिबार में पैदा हुये। प्रेसिडेन्सि कालेज में बि॰ए॰ पढ्ते समय वह कविता लिखना शुरु किये एवम कालेज से गायब होकर चाइबासा अपने प्रिय मित्र समीर रायचौधुरी के घर जा कर बसे। चाइबासा में दो साल के जीवनकाल में उन्होने श्रेष्ठ कवितायें लिखे। उनको जीवनानंद दास के बाद के बांग्ला लिरिक कवियों में प्रधान माना गया है। अपने जीवनकाल में वह ३४ काव्यग्रन्थ प्रकाश किये। शान्तिनिकेतन में आधुनिकता पर पडाते समय १९९५ स्न मे उनका मृत्यु हुया। मरणोपरान्त उनके बहुत सारे अप्रकाशित कवितायों का संकलन उनके मित्र समीर सेनगुप्ता ने सम्पादित किये। सन १९८३ में **जेते पारि किन्तु केनो जाबो** काव्यग्रन्थ के लिये उनको साहित्य अकादमी पुरस्कार से सम्मानित किय गया था।

## कृतियां

* हे प्रेम हे नॅ:शब्द्य (१९६२)
* धर्मेओ आचो जिराफेओ आचो (१९६७)
* सोनार माचि खुन करेचि (१९६८)
* अन्धकार नक्षत्रबीथि तुमि अन्धकार (१९६८)
* हेमन्तेर अरन्ये आमि पोस्टमॅन (१९६९)
* माटिर बाडि (१९७१)
* चतुर्दशपदी कवितावली (१९७०)
* प्रभू नष्टो होये जाइ (१९७२)
* सुख्रे आचि (१९७४)
* ईश्वर थकेन जले (१९७५)
* अस्त्रेर गौरबहीन एका (१९७५)
* ज्वलन्त रुमाल (१९७५)
* चिह्णबिच्चिन्न (१९७५)
* सुन्दर एखाने नय (१९७६)
* कविताय तुलो ओडे (१९७६)
* भात नेइ पाथोर रोयेचे (१९७९)
* अंगुरि तोर हिरण्यजल (१९८०)
* प्रच्च्न्नो स्वदेश (१९८१)
* जेते पारि किन्तु केनो जाबो (१९८३)-- यह काव्यग्रन्थ के लिये उनहे साहित्य अकादमी पुरस्कार से स्न्मानित किया गया था।
* कक्सबाजारे सन्ध्या (१९८५)

## सन्दर्भ
* **शक्ति चट्टोपाध्यायेर कविता**। डक्टर कुणल चट्टोपाध्याय, असोसियेट प्रफेसर, नरसिंह दत्त कालेज, हाओडा (२००४)

## इन्हे भी देखें
* समीर रायचौधुरी
* फालगुनि राय
* सुनील गंगोपाध्याय
* मलय रायचौधुरी
* सुबिमल बसाक
* देबी राय
* विनय मजुमदार
* बासुदेब दाशगुप्ता
* ऐलन गिंसबर्ग
* भुखी पीढी (हंगरी जेनरेशन)
## बाह्यसूत्र

* टाइम पत्रिकामें प्रकाशित संवाद

श्रेणी:बांग्ला कवि
श्रेणी:साहित्यिक आंदोलन
महाजन

**महाजन** भारत के प्राचीन वर्ग/वर्ण विभाजन के आधार पर 'वैश्य' वाणिज्य या व्यवसाय की आय से जीविकोपार्जन करने वाली भारतीय वैश्य जाति है। 

## उपनाम वाले लोग
* प्रमोद महाजन
* सुमित्रा महाजन
* मेहरचंद महाजन
* देवीसिंह महाजन
* पूनम महाजन
* राहुल महाजन 
    रोहित महाजन
श्रेणी:वैश्य
श्रेणी:भारतीय उपनाम

## सन्दर्भ
सुनार

[right|thumb|300px|[कटक के सुनार (सन १८७३)]]
**सुनार** (वैकल्पिक **सोनार** या **स्वर्णकार**) भारत के स्वर्णकार समाज से सम्बन्धित जाति है जिनका मुख्य व्यवसाय स्वर्ण धातु से भाँति-भाँति के कलात्मक आभूषण बनाना, खेती करना तथा सात प्रकार के शुद्ध व्यापार करना है। यद्यपि यह समाज मुख्य रूप से हिन्दू को मानने वाला है लेकिन इस जाति का एक विशेष कुलपूजा स्थान है। सुनार अपने पूर्वजों के धार्मिक स्थान की कुलपूजा करते है। यह जाति हिन्दूस्तान की मूलनिवासी जाति है। मूलत: ये सभी क्षत्रिय वर्ण में आते हैं इसलिये ये क्षत्रिय सुनार भी कहलाते हैं। आज भी यह समाज इस जाति को क्षत्रिय सुनार कहने में गर्व महसूस करता हैं।

## शब्द की व्युत्पत्ति
*सुनार* शब्द मूलत: संस्कृत भाषा के *स्वर्णकार* का अपभ्रंश है जिसका अर्थ है स्वर्ण अथवा सोने की धातु या सोने जैसी फसल का उत्पादन करने वाला। यह क्षत्रिय जाति है जो अन्याय तथा अत्याचार के विरूद्ध लड़ती है। इस जाति में अनेक महापुरूषों ने जन्म लिया है। यह इतिहास की वीर तथा महान् जाति है। प्रारम्भ में निश्चित ही इस प्रकार की निर्माण कला के कुछ जानकार रहे होंगे जिन्हें वैदिक काल में स्वर्णकार कहा जाता होगा। बाद में पुश्त-दर-पुश्त यह काम करते हुए उनकी एक जाति ही बन गयी जो आम बोलचाल की भाषा में सुनार कहलायी। जैसे-जैसे युग बदला इस जाति के व्यवसाय को अन्य वर्ण के लोगों ने भी अपना लिया और वे भी स्वर्णकार हो गये।
सुनार शाकाहारी,सुँदर,चरित्रवान,साहसी तथा पूरक शक्ति से सिद्ध होता है। जबकि स्वर्णकार दुर्भाग्यवश किसी अन्य जाति का भी हो सकता है। अन्य जाति का व्यक्ति सुनार जाति में उसी प्रकार पहचाना जाएगा जैसे हँसो में अन्य पक्षी पहचाना जाता है। गुणो से ही जाति की पहचान होती है। जाति से ही गुणो का परिचय मिलता है।

## इतिहास
लोकमानस में प्रचलित जनश्रुति के अनुसार सुनार जाति के बारे में एक पौराणिक कथा प्रचलित है कि त्रेता युग में परशुराम ने जब एक-एक करके क्षत्रियों का विनाश करना प्रारम्भ कर दिया तो दो राजपूत भाइयों को एक सारस्वत ब्राह्मण ने बचा लिया और कुछ समय के लिए दोनों को मैढ़ बता दिया जिनमें से एक ने स्वर्ण धातु से आभूषण बनाने का काम सीख लिया और सुनार बन गया और दूसरा भाई खतरे को भाँप कर खत्री बन गया और आपस में रोटी बेटी का सम्बन्ध भी न रखा ताकि किसी को यह बात कानों-कान पता लग सके कि दोनों ही क्षत्रिय हैं।आज इन्हें मैढ़ राजपूत के नाम से भी जाना जाता है क्योंकि ये वही राजपूत है जिन्होंने स्वर्ण आभूषणों का कार्य अपने पुश्तैनी धंधे के रूप में चुना है।

लेकिन आगे चलकर गाँव में रहने वाले कुछ सुनारों ने भी आभूषण बनाने का पुश्तैनी धन्धा छोड़ दिया और वे खेती करने लगे।

## वर्ग-भेद
अन्य हिन्दू जातियों की तरह सुनारों में भी वर्ग-भेद पाया जाता है। इनमें **अल्ल** का रिवाज़ इतना प्राचीन है कि जिसकी कोई थाह नहीं।ये निम्न 3 वर्गों में विभाजित है,जैसे 4,13,और सवा लाख में इनकी प्रमुख अल्लों के नाम भी विचित्र हैं जैसे ,परसेटहा, ग्वारे,भटेल,मदबरिया,महिलबार,नागवंशी,छिबहा, नरबरिया,अखिलहा,जडिया, सड़िया, धेबला पितरिया, बंगरमौआ, पलिया, झंकखर, भड़ेले, कदीमी, लहरपुरिया,श्रीनगरिया,नेगपुरिया, सन्तानपुरिया, देखालन्तिया, मुण्डहा, भुइगइयाँ, समुहिया, चिल्लिया, कटारिया, नौबस्तवाल, व शाहपुरिया.सुरजनवार , खजवाणिया.डसाणिया,मायछ.लावट .कड़ैल.दैवाल.ढल्ला.कुकरा.डांवर.मौसूण.जौड़ा . जवडा. माहर. रोडा. बुटण.तित्तवारि.भदलिया. भोमा. अग्रोयाआदि-आदि। अल्ल का अर्थ निकास या जिस स्थान से इनके पुरखे निकल कर आये और दूसरी जगह जाकर बस गये थे आज तक ऐसा माना जाता है।

## सन्दर्भ

श्रेणी:भारत की मानव जातियाँ
श्रेणी:भारत के लोग
श्रेणी:राजस्थान के सामाजिक समुदाय
श्रेणी:हरियाणा की जातियाँ
सीटस तारामंडल

thumb|सीटस तारामंडल
[thumb|[हबल अंतरिक्ष दूरबीन द्वारा खींची गयी माएरा तारे की तस्वीर]]
**सीटस** (अंग्रेज़ी: Cetus) एक तारामंडल है। सीटस का अर्थ व्हेल मछली होता है।

## तारे
सीटस तारामंडल में बायर नाम वाले 88 तारे हैं। इनमें से 15 के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के कुछ जाने-माने तारे इस प्रकार हैं -
* **माएरा** इसका सब से मशहूर तारा है (अंग्रेजी नाम: Mira, बायर नाम: ο Ceti), जो सब से पहला ज्ञात होने वाला परिवर्ती तारा था। अपनी सब से ज़्यादा रोशन स्थिति में यह लाल दानव तारा 2.0 मैग्नीट्यूड तक पहुँच जाता है और फिर इसकी रौशनी फीकी पड़कर 10.1 मैग्नीट्यूड तक गिर जाती है। ध्यान रहे के मैग्नीट्यूड ऐसा उल्टा माप है कि यह जितना कम हो तारा उतना ही अधिक रोशन होता है। यह पृथ्वी से लगभग 420 प्रकाश-वर्ष दूर है।
* **अल्फ़ा सॅटाए** (α Ceti) भी एक लाल दानव तारा है लेकिन यह बहुत वृद्ध है और अपना हाइड्रोजन इंधन ख़त्म कर चुका है। कुछ वैज्ञानिक तो समझते हैं के नाभिकीय संलयन (न्यूक्लियर फ्यूज़न) करते-करते यह अपना हीलियम भी ख़त्म कर चुका है और अब शायद अपना कार्बन का केंद्र जला रहा है। जब यह समाप्त हो जाएगा तो इस तारे की बाहरी परतें बिखर कर इसके इर्द-गिर्द एक बादल बना देंगी और अन्दर का केंद्र एक सफ़ेद बौना बनकर रह जाएगा। यह पृथ्वी से लगभग 249 प्रकाश-वर्ष दूर है।
* **[[बेटा सॅटाए तारा|बेटा सॅटाए]]** (β Ceti) सीटस तारामंडल का सब से रोशन तारा है। यह नारंगी दानव तारा पृथ्वी से लगभग 96 प्रकाश-वर्ष दूर है। इसे आकाश में आसानी से ढूँढा जा सकता है क्योंकि आकाश के जिस क्षेत्र में यह स्थित है उसमें वैसे काफ़ी अंधियारा रहता है।
* **टाऊ सॅटाए** (τ Ceti) पृथ्वी से केवल 11.9 प्रकाश-वर्ष की दूरी पर है और पृथ्वी का 17वा सब से नज़दीक़ी तारा है। बहुत सी विज्ञान कथाओं में टाऊ सॅटाए का ज़िक्र आता है।

## अन्य वस्तुएँ
तारों के अलावा सीटस तारामंडल के क्षेत्र में कुछ आकाशगंगाएँ भी नज़र आती हैं -
* मॅसिये 77 हमसे लगभग 4.7 करोड़ प्रकाश-वर्ष दूर स्थित एक सर्पिल आकाशगंगा है।
* जे॰के॰सी॰ऍस॰ 041 अब तक का सब से दूर मिला आकाशगंगा समूह है।

## इन्हें भी देखें
* बेटा सॅटाए तारा
* तारामंडल
* परिवर्ती तारा
* दानव तारा
* सर्पिल आकाशगंगा

## सन्दर्भ

श्रेणी:तारामंडल
*
श्रेणी:हिन्दी विकि डीवीडी परियोजना
चमार

**चमार** एक भारतीय समुदाय है।

## व्यवसाय
चमार पारंपरिक रूप से चमड़े के काम से जुड़े हुए हैं। रामनारायण रावत का मानना ​​है कि चमार समुदाय का जुड़ाव चमड़े के पारंपरिक व्यवसाय से हुआ था, और इसके बजाय चमार ऐतिहासिक रूप से कृषक और बुनकर भी थे। कुछ चमारों ने कपड़ा बुनने का धंधा भी अपना लिया एवं ख़ुद को जुलाहा चमार बुलाने लगे। चमारों का मानना है कि कपड़ा बुनने का काम चमड़े के काम से काफी उच्च दर्जे का काम है।
इतिहासकार अबूल फज़ल ने अपनी किताब आईने-ए-अकबरी&nbsp;(16वीं सदी का एक विस्तृत दस्तावेज़ जिसमें सम्राट अकबर के अधीन मुग़ल साम्राज्य&nbsp;के प्रशासन का विवरण दिया गया है) में स्पष्ट रूप से उल्लेख किया है कि उत्पल वंश के शासक चमार जनजाति से थे।

## चमार रेजिमेंट
प्रथम चमार रेजिमेंट द्वितीय विश्वयुद्ध के दौरान अंग्रेजों द्वारा गठित एक पैदल सेना रेजिमेंट थी। आधिकारिक तौर पर, यह 1 मार्च 1943 को बनाई गई थी, क्योंकि 27वीं बटालियन दूसरी पंजाब रेजिमेंट को परिवर्तित किया गया था। चमार रेजिमेंट उन सेना इकाइयों में से एक थी, जिन्हें कोहिमा की लड़ाई में अपनी भूमिका के लिए सम्मानित किया गया था। 1946 में रेजिमेंट को भंग कर दिया गया था। 2011 में, कई राजनेताओं ने मांग की कि इसे पुनर्जीवित किया जाए।

## इन्हें भी देखें
*चमार (पर्वत)
*अनुसूचित जाति एवं अनुसूचित जनजाति (अत्याचार निरोधक) अधिनियम, 1989

## सन्दर्भ

श्रेणी:भारत की मानव जातियाँ
मॅसिये 77

**मॅसिये 77** सीटस तारामंडल के क्षेत्र में नज़र आने वाली एक सर्पिल (स्पाइरल) गैलेक्सी है। यह पृथ्वी से लगभग 4.7 करोड़ प्रकाश-वर्ष की दूरी पर स्थित है। इसका केन्द्रीय हिस्सा एक डंडे के अकार में है इसलिए यह एक डन्डीय सर्पिल गैलेक्सी मानी जाती है। इसका व्यास (डायामीटर) लगभग 1,70,000 प्रकाश-वर्ष है। इस गैलेक्सी से ऍक्स किरणे उत्पन्न होती हुई मिली हैं।

## अन्य भाषाओँ में
"मॅसिये 77" को अंग्रेज़ी में "Messier 77" लिखा जाता है।

## इन्हें भी देखें
* सर्पिल गैलेक्सी
* सीटस तारामंडल
* मॅसिये वस्तुएँ

## सन्दर्भ


श्रेणी:गैलेक्सियाँ
श्रेणी:सीटस तारामंडल
श्रेणी:हिन्दी विकि डीवीडी परियोजना
श्रेणी:रेडियो गैलेक्सियाँ
श्रेणी:मॅसिये वस्तुएँ
2011 विश्व तैराकी चैंपियनशिप

**फिना विश्व तैराकी चैंपियनशिप** एक अंतरराष्ट्रीय तैराकी प्रतियोगिता है जो कि 16 से 31 जुलाई के बीच चीन के शांगहाई शहर में आयोजित होनी है। 2011 विश्व चैंपियनशिप में फिर से पांच प्रतिस्पर्धाएं सम्मिलित की गई हैं: तैराकी, वाटर पोलो, गोताखोरी, खुले पानी (में तैराकी) और लयबद्ध तैराकी। 

24 मार्च 2007 को कतर की राजधानी दोहा में फिना ने शांगहाई को चैंपियनशिप का मेज़बान घोषित किया था।

## कार्यक्रम

## पदक तालिका
मेजबान देश

## प्रतिभागी देश
18 जुलाई 2011 तक 74 राष्ट्रों के कम से कम एक एथलीट ने चैंपियनशिप के लिये क्वालिफाई कर लिया था। 

* अर्जेंटीना (7)
* आर्मीनिया (2)
* ऑस्ट्रेलिया (52)
* ऑस्ट्रिया (4)
* अज़रबैजान (5)
* बेलारूस (5)
* बेल्जियम (2)
* ब्राजील (65) 
* बुल्गारिया (6)
* कनाडा (88) 
* चिली (3)
* चीन (117) 
* चीनी ताइपे (2)
* कोलम्बिया (14)
* कुक आइलैंड्स (1)
* कोस्टा रिका (5)
* क्रोएशिया (16)
* क्यूबा (26)
* चेक गणराज्य (7)
* डोमिनिकन गणराज्य (1)
* इक्वाडोर (4)
* मिस्र (14)
* फिनलैंड (1)
* फ्रांस (24)
* फ़्रेंच पोलिनेशिया (1)

* जॉर्जिया (2)
* जर्मनी (34)
* ग्रेट ब्रिटेन (26)
* ग्रीस (25)
* ग्वाटेमाला (2)
* हांगकांग (19)
* हंगरी (35)
* भारत (2)
* इंडोनेशिया (24)
* आयरलैंड (1)
* इसराइल (4)
* इटली (56)
* जापान (35)
* कजाखस्तान (40)
* उत्तर कोरिया (14)
* दक्षिण कोरिया (2)
* कुवैत (3)
* लिथुआनिया (8)
* मकाऊ (16)
* मलेशिया (19)
* मेक्सिको (28)
* मोंटेनेग्रो (13)
* नीदरलैंड (28)
* न्यूजीलैंड (17)
* नार्दर्न मैरियाना आइलैंड्स (3) 

* नॉर्वे (3)
* ओमान (4)
* पोलैंड (13)
* पुर्तगाल (1)
* रोमानिया (15)
* रूस (45)
* सैन मैरिनो (2)
* सर्बिया (21)
* सिंगापुर (10)
* स्लोवाकिया (3)
* स्लोवेनिया (3)
* दक्षिण अफ्रीका (44)
* स्पेन (61)
* श्रीलंका (2)
* स्वीडन (5)
* स्विटज़रलैंड (15)
* सीरिया (1)
* थाईलैंड (12)
* तुर्की (3)
* यूक्रेन (26)
* संयुक्त राज्य अमेरिका (60)
* उज़्बेकिस्तान (15)
* वेनेजुएला (14)
* वियतनाम (1)

## सन्दर्भ

श्रेणी:तैराकी